የአፍሪካና የሕንድኢትዮጵያና ዩኒስኮ የፕሮጀክት ስምምነት ተፈራረሙ
አዲስ አበባ፤ መስከረም 21/2006 (ዋኢማ) – የገንዘብና ኢኮኖሚ ልማት ሚኒስቴር ከተባበሩት መንግሥታት የትምህርት፣ የሣይንስና የባሕል ተቋም ዩኒስኮ ጋር የ7 ነጥብ 5 ሚሊዮን ብር ፕሮጀክት ተፈራረመ፡፡ሥምምነቱን የገንዘብና ኢኮኖሚ ልማት ሚኒስቴር ድኤታ አቶ አህመድ ሽዴ እና በዩኒስኮ የኢትዮጵያ ተወካይ ሚስተር ማቶኮ ፊርማይን የተፈራረሙ ሲሆን የጃፓን መንግሥት የገንዘቡን ድጋፍ እንዳቀረበ ታውቋል።ፕሮጀክቱ በጋምቤላና በኢትዮጵያ ሱማሌ ክልሎች ያለውን የሴት ተማሪዎችን ተሳትፎ ማጠናከር  ዓላማው አድርጎ እንደሚሰራ ነው የተገለጸው፡፡ፕሮጀክቱ ለሴት ተማሪዎች የትምህርት ቁሳቁስ ድጋፍ ያደርጋል፡፡ እንዲሁም ለመምህራን ሥርዓተ-ፆታን ግምት ውስጥ ያስገባ የመማር ማስተማር ሂደት እንዲከተሉ ለማድረግ የአቅም ግንባታ ሥልጠናም መስጠት በፕሮጀክቱ የተካተተ ተግባር ነው፡፡እንደ ኢሬቴድ ዘገባ ትምህርት ሚኒስቴር፣ ዩኒስኮ እና የክልል ትምህርት ቢሮዎች እና ሌሎች ባለድርሻ አካላት በፕሮጀክቱ ትግበራ ላይ እንደሚሳተፉ የገንዘብና ኢኮኖሚ ልማት ሚኒስቴር ያደረሰን መረጃ ያመላክታል፡፡